
ОСНОВНЕ ИНФОРМАЦИЈЕ О УСТАНОВИ
Оснивање
1. Установа је почела са радом 1964. године, чији је оснивач била тадашња СО-е Зворник. 1967.године конституише се у самосталну организацију под називом Дјечији вртић. 1977.године Дјечији вртић се припаја ОШ „Митар Трифуновић – Учо“ све до 1991.године, када се издваја из радне организације и постаје самостална установа под називом Дјечији вртић „Наша радост“. Рјешењем о регистрацији број:059-0-РЕГ-14-000113 од дана 06.05.2014.год. мијења назив у Јавну предшколску васпитно-образовну установу.
1.  ЈПВОУ Дјечији вртић „Наша радост“ је установа од посебног друштвеног значаја за област бриге о дјеци, коју је основала Скупштина општина Зворник, дана 28.07.1995. год. Одлуком број 01-023-136-95, затим Измјена и допуна Одлуке број 01-022-227/07, Измјенама и допуна Одлуке број 01-022-36/12, Измјена и допуна Одлуке број 01-0022-46/2014. Одлуком број: 01-022-120/21 у оквиру ЈПВОУ Дјечији вртић, „Наша радост“ Зворник оснива се организациона јединица са пуним називом Јавна предшколска васпитно-образовна установа Дјечији вртић „Наша радост 2“. 
1. Одлуком број 01-022-99/23  од дана 07.09.2023. год.у оквиру ЈПВОУ Дјечији вртић, „Наша радост“ Зворник оснива се организациона јединица са пуним називом Јавна предшколска васпитно-образовна установа Дјечији вртић „Наша радост 3“. 
1. Одлуком број 01-022-29/24 од дана 28.03. 2024. год. у оквиру ЈПВОУ Дјечији вртић, „Наша радост“ Зворник оснива се организациона јединица са пуним називом Јавна предшколска васпитно-образовна установа Дјечији вртић „Наша радост“ организациона јединица“Невен“. 
1. Одлуком број 01-022-111/2024 од дана 18.11.2024. год. у оквиру ЈПВОУ Дјечији вртић, „Наша радост“ Зворник оснива се организациона јединица са пуним називом Јавна предшколска васпитно-образовна установа Дјечији вртић „Наша радост“ организациона једница „Бамби“. 

Директор Маја Соро:
 -    именована је рјешењем број 01-111-10/24 од 27.02.2024. године од Скупштине Града Зворника.

Управни одбор
- чини пет чланова:
1. Саво Ђокић – В.Д. предсједника управног одбора ;
2. Данка Кусмук – на приједлог оснивача;
3. Ђорђе Деурић – Савјет родитеља;
4. Сара Бирчаковић – на приједлог ЈПВОУ Дјечији вртић „Наша радост“;
5. Борис Гајић – на приједлог оснивача;

Почетак рада
1. ЈПВОУ Дјечији вртић „Наша радост“ почео је да ради 1977. године као самостална васпитно образовна установа ( организација ).
	
Регистрација у Суду
1. Установа је регистрована у Окружном привредном суду у Бијељини; Рјешење о регистрацији број 059-0-Reg-14-000113 од  дана 06.05.2014.године (централни вртић);
1. Организациона јединица „Наша радост 2“ регистрована је у Окружном привредном суду у Бијељини; Рјешење о регистрацији бро 059-0-Reg-21-000 255 од дана 05.10.2021. године.
1. Регистацији број 059-0-Рег-23-000 806 од дана 04.12.2023. године уписује се оснивање организационе јединице „Наша радост -3“.
Регистрација ЈИБ-а
1. Потврда о регистрацији ЈИБ 4400250490006, број 06/1.06/0801-455/5-17-27/14 од стране Министарства финансија, Пореска  управа -  Регионални центар Зворник.
Регистрација у статистици
1. Обавјештење о разврставању пословног субјекта по дјелатности број 12284 од 07.05.2014. године.
Основна дјелатност
1. 88.91 – дјелатност дневне бриге за предшколску дјецу ( обданишта и сл. ) и дневне бриге за ученике обухватајући дневну бригу дјеце са посебним потребама.
1. 85.10 – предшколско образовање ( претходи образовању на првом нивоу ).
1. Матични број 01097075
1. Матични број субјекта 1-3115
1. Облик организовања – Установа
1. Облик својине – државна 1.
Установа ради у складу са сљедећим законским и подзаконским правним актима и прописима:
· Закон о раду (01/16, 66/18, 91/21, 119/21 и 112/23)
· Закон о предшколском васпитању и образовању, септембар 2015.(“Сл.гласник РС“ бр. 79/15 ), са измјенама и допунама Закона о предшколском васпитању и образивању 63/20, са измјенама и допунама Закона о предшколском васпитању и образовању 64/22.
· Закон о систему јавних служби,
· Статут ЈПВОУ Дјечији вртић „Наша радост“ Зворник - усклађен са Законом о предшколском  васпитању и образовању и Измјена и допуна Статута ЈПВОУ Дјечији вртић „Наша радост“ Зворник,
· Одлука и рјешење о оснивању,
· Рјешење о испуњености услова за рад,
· Рјешење о испуњености услова за наставак рада предшколске установе и организационе јединице у предшколској установи,




Друга општа акта су:
· Правилник о стандардима и нормативима за област предшколског васпитања и                                                                                                                              образовања,
· Правилник о заштити од пожара,
·  Правилник о заштити и здрављу на раду,
· Правилник о канцеларијском пословању, 
· Правилник о поступку за додјељивање светосавске награде васпитачима и стручним сарадницима,
· Правилник о поступку за оснивање и престанак рада предшколске установе,
· Правилник о радном времену васпитача, стручних сарадника у предшколској установи,
· Правилник о садржају и начину вођења регистра предшколских установа,
· Правилник о начину и условима остваривања програма у предшколским установама за дјецу са сметњама у развоју,
· Правилник о двојезичном остваривању васпитно-образовног рада и рада на језику националних мањина,
· Правилник о полагању стручног испита за васпитно-образовне раднике у предшкоској установи,
· Правилник о условима и начину остваривања исхране, његе, превентивно-здравствене и социјалне и социјалне заштите дјеце у предшколској установи,
· Правилник о остваривању стручно – педагошког надзора,
· Правилник о сталном стручном усавршавању и стицању звања наставника, васпитача и стручних сарадника,
· Правилник о садржају и начину вођења документације у предшколској установи,
· Правилник о програму предшколског васпитања и образовања,
·  Правилник о процедури пријема у радни однос и начину бодовања васпитача, стручних сарадника, секретара, рачуновође,
· Правилник о санитарно-техничким и хигијенским условима,
· Протокол о поступању у случају насиља, злостављања или занемаривања дјеце,
· Матична књига установе,
·  Радна књига за рад са дјецом пред полазак у школу,
·  Љетопис установе,
·  Књига за праћење развоја дјетета,
· Радна књига установе,
· Радна књига за стручне сараднике у предшколској установи,
	
- Други акти ( Акт о процјени ризика, Записник о стручном налазу, Обука радника из ЗНР ЛЗП, Испитивање елек. и гром. инсталације, План заштите и спашавања у ванредним ситуацијама ).
· Министарство просвјете и културе РС Рјешењем број 07.020/60-2-4/13 од 04.03.2013. године издало је Одобрење за рад предшколске Установе ( Дјечији вртић „Наша радост“ ), као и Записник о испуњености услова за наставак рада Дјечијег вртића „Наша радост“ Зворник број 07.020/60-2-2/13 од 26.03.2013. године, као и Рјешење о испуњености услова за наставак рада предшколске установе и организационе јединице „Наша радост 2“ у предшколској установи број 07.040/60-40-2/18 од 19.02.2019, као и Рјешење о испуњености услова за оснивање  организационе јединице „Наша радост 3“ у предшколској установи број 07.040/60-22-2/23 од 16.06.2023.
· У процесу је прикупљање документације за Рјешење о испуњености услова за наставак рада за све Организационе јединице.

Правилници ЈПВОУ Дјечијег вртића „Наша радост“ су:
1. Правилник о јавним набавкама;
2. Правилник о начину и поступку пријема дјеце у ЈПВОУ Дјечији вртић „Наша радост“;
3. Правилник о условима и начину коришћења службених и властитих возила у службене сврхе;
4. Правилник о етичком кодексу и понашању у ЈПВОУ Дјечији вртић „Наша радост“;
5. Правилник о санитарно-техничким и хигијенским условима за ЈПВОУ Дјечији вртић „Наша радост“;
6. Пословник о раду Управног одбора;
7. Правилник о начину и роковима вршења пописа и усклађивања књиговодственог стања са стварним стањем имовине и обавеза ЈПВОУ Дјечији вртић „Наша радост“ Зворник;
8. Правилник о интерним контролама и интерним контролним поступцима;
9. Појединачни колективни уговор за запослене у ЈПВОУ Дјечији вртић „Наша радост“ Зворник;
10. Правилник о унутрашњој организацији и систематизацији радних мјеста;
11. Правилник о измјени и допуни правилника о систематизацији радних мјеста ЈПВОУ Дјечији вртић „Наша радост“ Зворник;
12. Пословник о раду Стручног вијећа;
13. Правилник о дисциплинској и материјалној одговорности радника ЈПВОУ Дјечији вртић „Наша радост“ Зворник;

ЦИЉЕВИ И ЗАДАЦИ УСТАНОВЕ
Основни циљ и задатак Установе је васпитање и образовање дјеце предшколског узраста од 1 до 6 година, по Програму рада за предшколске установе, прописаним од стране Министарства просвјете и културе. Установа обезбјеђује његу, смјештај дјеце у цјелодневном, полудневном или поподневном боравку, као и исхрану и одржавање хигијене. Поред тога, организујемо манифестације, јавне наступе, једнодневне излете, зимовања, рекреативно-едукативни боравак у природи и посјете разним институцијама.
Циљеви и задаци предшколске установе укључују:
· Подстицање свеукупног развоја дјеце: физички, емоционални, социјални, когнитивни развој, развој умјетности и стваралаштва.
· Развој самосталности и самопоуздања кроз различите активности и игре.
· Усвајање здравих навикa кроз правилну исхрану, физичке активности и хигијенске навике.
· Подстицање креативности и иновативности.
· Омогућавање сигурног и подстицајног окружења – за безбрижан боравак и учење дјеце.
· Спровођење едукативних програма – који су прилагођени узрасту и потребама дјеце.
· Сарадња са родитељима – како би се осигурало континуирано праћење и подршка развоју дјетета.

Задаци предшколске установе:
· Организација активности: Планирање и спровођење образовних и забавних активности које су усклађене са развојним фазама дјетета.
· Праћење напретка: Редовно праћење и документовање напретка сваког дјетета, како би се прилагодиле активности и пружила додатна подршка ако је потребна.
· Сарадња са породицом: Ангажовање родитеља и старатеља у образовни процес и пружање савјета о развоју дјетета код куће.
· Стварање сигурног и стимулативног окружења: Обезбјеђивање физички и емоционално сигурног простора у којем дјеца могу слободно истраживати и учити.
· Промоција физичке активности: Организовање активности које подстичу физичку координацију, снагу и издржљивост, као и развијање здравих навика.

Ови циљеви и задаци су кључни за стварање основне базе за образовање и развој дјетета и за припрему за даљи образовни пут. Према томе, садржаји који доприносе стварању услова за организацију и обогаћивање активности дјеце ради квалитетног задовољавања дјечијих интереса и развојних потреба, те унапређивању квалитете живота дјеце у цјелини се односе на:
Друштвени и емоционални развој
а) дјеловати на развој осјећаја сигурности и самопоуздања код дјеце (нарочито током периода адаптације) упознавањем простора и дјеце;
б) дјеловати на развоју позитивне слике о себи код дјеце и на развоју хуманих и сарадничких односа поштујући дјечије жеље и интересе и уз уважавање дјечијих индивидуалности и различитости – учење потребних животних вјештина уз самопотврђивање на позитиван, прихватљив, здрав и неризичан начин;
в) богатом подстицајном средином и разноликошћу садржаја и активности задовољавати дјечију радозналост и богатити дјечији доживљај свијета;
Физички развој и здравље
а) поштовати и задовољавати индивидуалне потребе дјеце (нарочито у јаслицама) – посебно у  периоду адаптације;
б) уважавати и задовољавати различитост дјечијих потреба за одмором – примјерено и прилагођено кориштење времена дневног одмора; 
в) константно усавршавати културно – хигијенске навике (брига о себи);
г) дјеловати на развоју и унапређивању еколошке осјетљивости дјеце – брига о околини;
д) јачати имунолошки систем и дјеловати на очувању здравља дјеце (боравак и игре на отвореном, физичко вјежбање, примјерено облачење);
ђ) дјеловати на осигурању сигурности дјеце уз развијање и усавршавање дјечије способности самозаштите (координација покрета, манипулативне способности);
е) уважавати и задовољавати потребе и различитости дјеце са потешкоћама у развоју;
ж) његовати хумане односе и комуникацију – брига о другима;

Откривање и разумијевање свијета
а) подстицати сензибилност осјећаја путем откривања особина, функција и односа;
б) подржавати и његовати природну радозналост дјетета  за све што га окружује; проширити дјечију спознају како живјети здрав живот;
в) подстицати конструктивне начине рјешавања проблема;
г) развијати дјечију пажњу, концентрацију и мишљење уз подстицај на самооткривање и самоучење рјешавањем дјетету блиских и доступних проблема на њима својствен начин;
д) задовољавати дјечији интерес за писане знакове;
ђ) дјеловати на сензибилност дјеце за народне обичаје и културну баштину;

Говор, комуникација и писменост
а) дјеловати на усвајање, сређивање и обогаћивање свих облика комуникације и изражавања код дјеце богатством природних, друштвених и умјетничких садржаја;
б) богатити и развијати дјечији говор и говорно стваралаштво, способност примања, разумијевања и изражавања порука;
в) развијати и усавршавати ликовне способности дјеце и ликовно стваралаштво;
г) подстицати слободно изражавање дјечијих потреба, интереса и импресија;
д) задовољавати дјечији интерес за писменом комуникацијом;
ђ) његовати сарадњу и стваралаштво;
е) стимулисати развој говорних вјештина и самоувјерености при изражавању;

Умјетност и стваралаштво
а) Подстицање музичке, ликовне, драмске и активности покрета;

б) Креативно изражавање;

в) Развијање доживљаја лијепог;

г) Општа култура и познавање умјетности;


Пријем корисника

Пријем корисника се врши расписивањем Јавног конкурса за пријем дјеце. Конкурс се објављује на огласној табли вртића, званичној страници Градске управе Града Зворника, као и на свим локалним медијима.
 Да би учествовали на Конкурсу обавезна је сљедећа документација:
· Извод из Матичне књиге рођених;
· Пријава за упис дјетета у вртић;
Поред наведене документације потребно је доставити и сљедећу документацију којом се доказује статус родитеља и/или дјетета:
1. Потврда коју издаје ЈПВОУ Дјечији вртић „Наша радост“ Зворник да је нереализована пријава по претходном проведеном Јавном конкурсу; 
2. Рјешење о категоризацији инвалидитета за доказивање статуса (за дјецу чији су родитељи лица са инвалидитетом).
3. Потврда о мјесту пребивалишта;
4. Извод из матичне књиге умрлих или рјешење Центра за социјални рад у погледу доказивања статуса (за дјецу самохраних родитеља).
5. Кућна листа (за дјецу из породица са троје или више дјеце).
6. Увјерење Центра за социјални рад о припадању дјеце овој категорији (за дјецу из породица којима је утврђен статус корисника права на новчану помоћ, дјечији додатак)
7. Изјава дата пред надлежним органом за дјецу припадника мањинских етничких заједница;
8. Потврда послодавца о запослењу родитеља, не старија од шест мјесеци, потврда факултета о редовном студирању родитеља, не старија од шест мјесеци (за дјецу засполених родитеља и редовних студената)
9. Налаз љекара, дијагноза (за дјецу из породица чији члан уже породице има тешко обољење);
10. Увјерење Центра за социјални рад о припадању дјеце овој категорији  - рјешење за хранитељску породицу (за дјецу из хранитељских породица);
11. Документација из архива ЈПВОУ Дјечији вртић „Наша радост“ Зворник (за дјецу чија су браћа или сестре већ уписана у Вртић, двоје или више дјеце из исте породице који учествују на конкурсу);

Комисија, коју именује директор, врши увид у достављену документацију која је у складу са Правилником о начину и поступку пријема дјеце у ЈПВОУ Дјечији вртић ,,Наша радост“ Зворник број: 79-01/24. Одлука о пријему дјеце у вртић објављује се на огласној табли у свим објектима Установе.

О Р Г А Н И З А Ц И Ј А   Р А Д А

· На реализацији програмских задатака ангажовано је 132 радника. Рад се одвија у пет намјенски саграђених објеката. 
· У објекту ,,Наша радост“, у улици Светог Саве 29, ангажовано је 42 радника, и то 20 васпитача, 2 учитеља (водитеља продуженог боравка – школска дјеца, два на трудничком и један на породиљском боловању). За припрему и послуживање хране у централном вртићу ангажована је једна главна куварица, један помоћни кувар и једна сервирка. На одржавању хигијене и набавку материјала у објекту распоређено је пет спремачица, два економа (један на боловању) и један дежурни радник. У управи су ангажовани директор, помоћник директора, педагог и логопед, а у рачуноводству три административна радника, два правника.
· У објекту ,,Наша радост 2“ у Спречанској улици бб, ангажовано је 24 радника, и то 12 васпитача. На мјесту сарадника за васпитача ангажован је један радник. У кухињи је ангажован један главни, три помоћна кувара и једна сервирка. На одржавању хигијене распоређене су двије спремачице. У управи су управник, психолог, један административни радник и један архивар.
· У објекту ,,Наша радост 3“, у улици Вука Караџића 73, ангажовано је 27 радника, и то 19 васпитача (два на трудничком одсуству). У кухињи је ангажован један главни, један помоћи кувар и једна сервирка. На одржавању хигијене распоређене су двије спремачице. У управи и рачуноводству су управник, психолог и један стручни сарадник - нутрициониста.
· Од 15. јануара 2024. године вртић ,,Невен“ постао је једна од организационих јединица ЈПВОУ Дјечији вртић ,,Наша радост“ у Зворнику. У вртићу ,,Невен“, у Каракају бб, ангажовано је 32 радника, и то 23 васпитача (два на трудничком одсуству). У кухињи је ангажован један кувар и две сервирке. На одржавању хигијене распоређене су три спремачице. У управи и рачуноводству је управник, дефектолог и један дежурни радник.
· Од 11. 11. 2024. године основана је организациона јединица „Бамби“ на адреси Вука Караџића 13. У том објекту ангажовано је 7 радника и то 6 васпитача и један помоћни радник.
· Рад се одвија у петодневној радној недјељи са радним временом од 06.15 до 16.30 часова и у поподневном термину од 16.00 до 19.00 часова.

На основу спроведеног Јавног конкурса, у септембру 2024. године уписано је 159 дјеце у сљедеће групе на расписана слободна мјеста: 
· Млађи јаслички узраст (2023. годиште) – 55 мјеста;
· Старији јаслички узраст (2022. годиште) – 42 мјеста;
· Млађи вртићки узраст (2021. годиште) – 35 мјеста;
· Средњи вртићки узраст (2020. годиште) – 27 мјеста;
Н основу тога формирали смо групе редовног боравка, по узрасној доби. Уписали смо 159 дјеце у 26 група, у четири објекта ( ,,Наша радост 1“, ,,Наша радост 2“, ,,Наша радост 3“ и  Невен). Од тога је 62 дјеце вртићког узраста (13 васпитних група) и 97 дјеце јасличког узраста ( 13 јасличких група) и 47 дјеце у продуженом боравку (1 група продуженог боравка). Сви подаци су у Годишњем програму рада Дјечијег вртића „Наша радост“. Дјечији вртић „Наша радост“ богатији je за нову савремено опремљену просторију у објекту „Наша радост 3“. Од мјесеца новембра у њему бораве малишани из старије јасличке групе. Адаптацију простора финансирао је Град Зворник, а захваљујући овом пројекту обезбијеђен је смјештај за још осамнаесторо дјеце. Такође отварањем нове организационе јединице „Бамби“ капацитет је проширен за 42  мјеста.
У октобру 2024. године смо формирали девет припремних одјељења у мјесним заједницама за дјецу у години пред полазак у школу – у Основним школама (Каракај, Тршић, Кисељак, Козлук, Пилица, Роћевић, Брањево, Челопек, Улице) као и два припремна одјељења у граду Зворнику. Реализација програмских задатака проводи се у складу са могућностима и условима. Корисници услуга (родитељи) уписују дјецу у припремна одјељења у подручне школе у којима су дјеца уписана у први разред. За рад у прирпремним одјељењима ангажовано је 4 васпитача и 5 професора разредне наставе. 




М А Т Е Р И Ј А Л Н И    У С Л О В И   Р А Д А
· Дјелатност Установе одвија се у пет објекта. 
· ,,Наша радост“ је објекат од 901m²  и састоји се из приземља, првог и другог спрата. Капацитет је око 220 дјеце. Централни објекат посједује: комуникационе просторије, ходнике и гардеробере, санитарне просторије за дјецу и запослене, кухињу, оставу, котларницу, вешерницу, трпезарију, простор за васпитаче, канцеларију за рачуноводство и директора, осам радних соба и фискултурну салу. 
· Објекат ,,Наша радост 2“ у Спречанској улици 739,60 m², садржи шест радних соба, комуникациони простор, двије канцеларије, кухињу, трпезарију, санитарне просторије за дјецу и одрасле, оставе и вешерницу. Капацитет око 120 дјеце. Дворишни простор је у процесу изградње.
· Објекат ,,Наша радост 3“ садржи осам радних соба, комуникациони простор, двије канцеларије, кухињу, трепезарију, санитарне просторије за дјецу и одрасле, кухињску оставу, вешерницу, простор за васпитаче, ходник, гардеробере и котларницу. Капацитет око 150 дјеце.
· Објекат ,,Невен“ садржи десет радних соба, комуникациони простор, гардеробере за дјецу, санитарни простор за дјецу, санитарни простор за одрасле, централну кухињу, канцеларије управе, технички блок, просторије за васпитаче, трпезарију, простор за заједничке активности, гардеробу за особље, наткривене терасе и вешерницу. Капацитет око 200 дјеце.
· Објекат „Бамби“ садржи три радне собе, ходник са гардероберима за дјецу, санитарни простор за дјецу у склопу сваке собе, санитарни простор за одрасле и чајну кухињу. 
Капацитет око 42 дјеце.
В А С П И Т Н О  - О Б Р А З О В Н И   Р А Д

· У септембру смо формирали нове групе, попунили постојеће, пратећи законске нормативе.
· У октобру 2024. године смо формирали девет припремних одјељења у мјесним заједницама за дјецу у години пред полазак у школу  – у Основним школама (Каракај, Тршић, Кисељак, Козлук, Пилица, Роћевић, Брањево, Челопек, Улице) као и два припремна одјељења у граду Зворнику.
· Васпитно образовни рад се одвија у оквиру 36 васпитних група (осам млађих јасличкких група, осам јасличких старијих, шест млађих вртићких, пет средњих вртићких, шест старијих вртићких група, двије мјешовите вртићке групе и једна група дјеце продуженог боравка - школска дјеца). Планирани задаци су усклађени са условима рада, бројем дјеце у групама и бројем васпитача. Планиране активности се редовно уписују у Радне књиге за васпитаче. 

· СПЕЦИЈАЛИЗОВАНИ ПРОГРАМИ

· У вртићу се, од фебруара реализују специјалозовани програми:
1. Школа спорта-СРУ „Бамби“,
2. Музичка радионица-„Свијет малих чаробњака“ и
3. Фолклор-КУД „Свети Сава“.
ВАСПИТНО-ОБРАЗОВНЕ АКТИВНОСТИ
- Посебне васпитне активности су одређене прије свега нивоом васпитне групе и разнолики садржаји су усклађивани према врсти активности: 
- моторичке активности су упражњаване свакодневно кроз вјежбе за развијање и усавршавање локомоторног система; 
- сензо-перцептивне активности су подстицане богаћењем чулног доживљаја путем игре; 
- језичке активности су биле заступљене у свакодневној комуникацији на релацијама дијете-дијете и дијете-васпитач; 
- дјеца су интелектуално стимулисана активностима као што су игре имитације, меморије, скривалица итд.; 
- музичко-ритмичке активности су се заснивале на развојним могућностима дјеце и обухватале су ритмичке игре и плес; 
- кроз графичко-ликовне активности дјеци је омогућено да упознају различите материјале и ликовне технике.
	
Начин реализације:
· На основу Годишњег програма рада,
· Седмично планирање (двије седмице),
· Процесно планирање (дневне скице), 
· Мјесечно планирање (четири седмице),
· На основу програма и радне књиге за дјецу пред полазак у школу.


· Реализовали смо сљедеће манифестације:

· Дјечија недјеља (07. – 11.10. 2024.године)
Овогодишња дјечија недјеља обиљежена је под слоганом ,,Играјмо се, учимо и растимо.“ Циљ програма је да се дјеци кроз програмске активности укаже на значају вриједности које друштво његује, а које се усмјерене према дјеци. Свако дијете треба да има срећно и безбрижно дјетињство, да буде окружено другарима те да буде социјализовано. Обиљежавањем Дјечије недјеље жели се указати на потребе и обавезу поштовања дјетета као и на заштиту дјечијих права гарантованих Конвенцијом о правим дјеце. Малишани за ову прилику припремили су низ забавно-едукативних активности:
· „Да право свако дијете ужива лако“
· „Цртамо наш свијет маште“
· Пријем за наше малишане у Градској управи и симболично преузимање кључа града,
· „Шетња уз годишња доба“ -  маскенбал,
· „Да се расте здраво, спорт и хигијена је оно право“
· Луткарска представа „Луткица жуткица“ и радионице стручних сарадника у свим објектима

· Новогодишње приредбе (децембар, 2024. године)
· Осмомартовске приредбе (фебруар/март, 2025. године)


· У установи су се обиљежили значајни датуми:

„Међународни дан писмености“
 09.09.2024. године у млађој вртићкој групи ,,Делфини“, обиљежен је Међународни дан писмености. Кроз читање сликовница и прича, разне илустрације прилагођене узрасту групе дјеца су се упознала са љепотом слова и прича.

„Правимо маске“
Средња вртићка група „Пачићи“, као и две старије вртићке групе „Врапчићи“ и „Совице“ реализовали су радионице са дјецом и родитељима у циљу израде маски и капица за предстојећи маскенбал.

„Упознајмо ЕУ“
У оквиру пројекта „Рад на развоју квалитета предшколског васпитања и образовања“ наш вртић добио је нову опрему за фискултурну салу захваљујући подршци Европске уније. Кроз радионицу за дјецу и родитеље истакнут је значај физичке активности за рани развој дјеце и представљена нова опрема.

 „Сунђер као средство за рад“
30.09. 2024. године старија јасличка група „Жабице“ и млађа вртићка група „Делфини организовали су радионицу са дјецом и родитељима под називом „Сунђер као средство за рад“. На крају радионице васпитачи су извели луткарску представу у трајању од 15 минута са луткама које су прављене од сунђера.

„Здрава храна“ и  „Чаша пуна здравља“
16.10. 2024. године кроз наведене две радионице другари и старијих вртићких група „Цвјетићи“ и „Сунцокрети“ показали су колико је здрава исхрана важна за правилан раст и развој у предшколском узрасту.

„Свјетски дан поште“
17.10.2024. године другари из средње вртићке групе „Пачићи“ упознали су се са радом и значајем поште кроз различите активности.

„Свјетски дан јабука“
21.10. 2024. године дјеца из мјешовите групе „Медвједићи“ и средње вртићке групе „Звјездице“ представили су кроз различите активности значај јабуке, али такође и значај воћа у цјелокупној исхрани. 



„Зимница“
20.10.2024. године мјешовита група „Колибри“ организовала је радионицу са дјецом и родитељима на тему „Зимница“. Кроз активности дјеца су учила са родитељима о припреми зимнице и различитим врстама поврћа које се користе за зимницу.

„Сигуран круг другарства“
20.10. 2024. психолог Маријана Таборин реализовала је радионицу у старијој вртићкој групи „Совице“ у циљу интеракције групе са дјечаком коме је потребна подршка у социјализацији.

Свјетски дан љубазности
12.11.2024. године логопед Дајана Савић и психолог Маријана Таборин реализовале су радионицу под називом „На крилима љубазности стварамо лијепа сјећања“. Радионица је реализована у средњој вртићкој групи „Штрумпфови“ уз госте из објекта „Наша радост 3“.
          
            Међународни дан толеранције
15.11.2024. године млађа вртићка група „Медењаци“ обележила је кроз различите занимљиве активности за дјецу овај дан. Такође су и логопед Дајана Савић и психолог Маријана Таборин реализовале радионицу у старијој вртићкој групи „Сунцокрети“ уз посјету дјеце из Центра за помоћ и подршку младима.

             Међународни дан дјетета
20.11.2024. године старија јасличка група „Балончићи“ обиљежила је Међународни дан дјетета кроз радионицу која је имала за циљ да дјеца успоставе, развијају и одржавају позитивне односе са вршњацима и одраслима.

„Чаша пуна витамина“
15.11.2024. године средња вртићка група „Штрумпфови“ кроз радионицу су разговарали о намирницама богатим витаминима и о томе шта је важно јести како бисмо били здрави.

Полицијска управа Зворник угостила најмлађе суграђане
03.12.2024. године у оквиру обиљежавања крсне славе Министарство унутрашњих послова Републике Српске организовало је Дан отворених врата за дјецу Дјечијег вртића „Наша радост“.
„Упознајмо емоције“
Дана 05.12.2024. године психолог Горана Росић и педагог Јелена Бојановић одржале су радионицу у старијој вртићкој групи „Морнари“.

„ Никољданске чизмице и зимске чаролије“
Дана 16.12.2024. године психолог Маријана Таборин одржала је креативну радионицу у                                          млађим вртићким групама „Лавићи“ и „Звјездице“ у сусрет празницима који нам долазе.

„Новогодишњи украшчићи уз слатки колачић“
Дана 25.12. 2024. године млађа вртићка група „Воћкице“ реализовали су радионицу са                                                    родитељима и дјецом гдје су дјеца и родитељи подјељени у два центра правили колачиће и украсе поводом предстојећих празника.

„Седам дана новогодишњих радости“
У периоду од 23.12. до 31.12. 2024. године васпитачи и стручни сарадници организовали су креативне, занимљиве и разнолике активности за дјецу. Кроз биоскоп, новогодишњи концерт Музичке школе, новогодишњи свијет књига, маскенбал, посјету ОШ „Свети Сава“ , посјету Деда Мраза вртићу дјеца су доживјела долазак празника на посебан и другачији начин.
„Међународни дан смијеха“
10.01.2025. године у старијим јасличким групама „Пчелице“ и „Жабице“ код дјеце се подстицало добро расположење, смијех, социјалне вјештине.

„Међународни дан загрљаја“
23.01.2025. године у млађој вртићкој групи „Делфини“ обиљежњн је дан загрљаја са циљем подстицања емоционалне повезаности и развоја социјалних вјештина.

„Свјетски дан образовања“
24.01.2025. године у млађој вртићкој групи „Делфини“ васпитачи су кроз читање прича, украшавање слова на папиру дрвеним бојицама обиљежили овај дан.

„Светосавска недјеља у вртићу“
У периоду од 27.01. до 30.01. 2025. године у објекту „Наша радост 2“ у свим вртићким групама реализоване су активности везане за обиљежавање славе Светог Саве. Такође у оквиру ових активности све старије групе из свих објеката припремиле су рецитације за посјете Саборном храму рођења Пресвете Богородице и Светог Јована Претече Крститеља.
„Разиграни мозак“
Дана 10.02.2025. године стручни сарадник психолог Горана Росић у старијој вртићкој групи „Морнари“ у сарадњи са васпитачима групе реализовала је радионицу под називом „Разиграни мозак“.

„Упознајмо емоције“
07.02.2025.године - радионица психолога Горане Росић имала је за циљ да помогне дјеци да препознају, разумију и изразе основне емоције кроз игру и креативне активности.
„Кухиња моје баке“
19.02.2025. године у млађој вртићкој групи „Делфини“ васпитачи су реализовали радионицу којој је присуствовала бака дјечака В.М.

„У духу традиције и обичаја“
У периоду од 18.02. до 21.02. 2025. године у старијој вртићкој групи психолог Маријана Таборин у сарадњи са васпитачицама реализовала је активности које су организоване у сусрет Међународном дану матерњег језика.
„Међународни дан књиге“
02.03.2025. године у старијој јасличкој групи „Жабице“ реализована је радионица која је имала за циљ његовање љубави према књизи и књижевности.



„Међународни дан ријека“
14.03.2025. године млађа вртићка група „Делфини“ обиљежила је Међунаордни дан ријека на којој су дјеца разговарала о води, ријекама и њиховом значају за човјека и природу.
„Дани поезије у вртићу“
Активности реализоване у периоду од 17.03. до 21.03. 2025. године у објекту „Наша радост 2“. Радионице су усмјерене на читање пјесмица о породици, другарству, бакама и декама уз разне креативне активности и посјете другара из других објеката. Уз наведене активности обиљежен је и Дан особа са Дауновим синдромом израдом различитих чарапица и доласком дјеце у вртић у различитим чарапицама.

„Свјетски дан вода“
У млађим вртићким групама „Лавићи“ и „Звјездице“ психолог Маријана Таборин у сарадњи са васпитачима реализовала је радионицу на којој су дјеца се упознала са значајем воде уз различите креативне активности.

Ф И З И Ч К И   Р А З В О Ј   Д Ј Е Ц Е

· Свакодневна обавеза свих запослених је да обезбједи дјеци довољно простора, опреме, играчака и спортских реквизита у вртићу и ван њега ( двориште, шеталиште, парк ) како би се могле обављати разноврсне физичке активности. Планира се изградња дворишног простора за објекат „Наша радост 2“.
· Фискултурна сала је опремљена спортском опремом и реквизитима ( тобогани, кошеви, голови, лопте, струњаче, тунели за провлачење, итд. ).
· Такође се води рачуна о правилној и здравој исхрани, у складу са прописима и нормама о исхрани у предшколским установама. Учесници смо пројекта „Школе/предшколске установе пријатељи правилне исхране“. Све планиране активности са дјецом и родитељима су реализоване. Неке од њих су: „Колачић среће“, „Посјета пијаци“, „Чаша пуна витамина“, „Воћни рођендани“, „Свјетски дан вода“, „Свјетски дан хране“, „Здрав сендвич“, „Зимница“, „Здрав оброк – дуг живот“, ,,Свјетски дан здраве хране“, итд.
· Кухиња је комплетно опремљена новим уређајима и опремом и испуњава све услове за рад, што су потврдили и инспекцијски органи и комисија која је издала рјешење за рад од стране Министарства просвјете и културе. У новом простору имамо савремено опремљену кухињу у којој се спремају оброци за сву дјецу. Такође смо добили и оставе за одлагање намирница у хладњаче, трпезарију комплетно опремљену. 
· Исхрана и јеловник су у складу са нормативима за исхрану дјеце у предшколским установама.
· У нашој Установи ради нутрициониста који се брине о изради јеловника прилагођених нутритивним потребама дјеце. Поред тога, нутрициониста сарађује са родитељима и дјецом, као и са васпитачима, како би промовисао правилну исхрану и здраве стилове живота.


С А Р А Д Њ А   С А   П О Р О Д И Ц О М

· Да би се што успјешније одвијао васпитно-образовни процес, сарадња са родитељима је била свакодневна и одвијала се кроз индивидуалне разговоре, кроз непосредну размјену информација, путем вибер група, анкетних упитника. Вртић је развијао чврсту везу са породицом, родитеље укључивао у активну улогу у свим активностима вртића засновану на међусобном повјерењу и уважању.
· Сарадња са родитељима је на задовољавајућем нивоу. Вртић пружа континуирану стручну подршку родитељима у вршењу родитељских улога путем свакодневних разговора и размјене информација о дјетету.
· Добра сарадња се огледа и кроз разне радионице, приредбе и манифестације.
· Уважавамо сугестије родитеља. Редовно информишемо родитеље о напредовању дјеце. У складу са тим смо за сву дјецу обезбједили Књигу за праћење раста и развоја дјетета.
· Сарадња са породицом започиње приликом уписа дјетета и траје све до поласка у школу. Први контакт одвија се у сарадњи приликом уписа дјетета гдје родитељи добијају информације везане за организацију установе, функционисање установе, ритам живота у вртићу, о периоду адаптације кроз разговор са васпитачима и стручним сарадницима. Од ове године педагог, психолог и логопед пружају информације родитељима и путем информативних летака о периоду адаптације и тешкоћама навикавања дјетета на вртић, као и различитим уобичајеним питањима и изазовима који се могу појавити у вези са узрасном доби дјеце. Групни родитељски састанци одржавају се сваке године на којима  васпитачи на нивоу сваке групе пружају информације о програму васпитно-образовног рада, о томе шта се очекује од вртића, али и од родитеља. Индивидуални родитељски састанци одвијају се свакодневно у формалном и неформалном облику како васпитача тако и стручних сарадника. 
· У складу са ритмом живота и навика у вртићу гдје се искључиво у исхрани дјеце користи здрава храна, поред бројних радионица са родитељима које реализујемо током године у оквиру Дјечије недјеље, приредби поводом Осмог марта и Нове године, израде материјала неопходног за рад у групи, реализујемо и радионице Здраве хране. 
· Радионице које стручни сарадници реализују у свим вртићким групама током године обухватају пружање информација родитељима о актуелним дешавањима у групама, па смо на тај начин пружали информације о адаптацији, посјетама установа, као и обиљежавању Међународних дана. 
· У оквиру пројекта „Дани жена“ који је реализован у објекту „Наша радост“ реализоване су радионице са родитељима:
· Средња вртићка група „Лептирићи“ – „Садимо биљке и правимо поклон за маму“
· Старије јасличке групе „Лабудићи“ и Крофнице“ – радионица са бакама по називом „Фолклор“
· Млађе вртићке групе „Лавићи“ и „Звјездице“ – посјете мајки вртићу у оквиру теме „Занимања“, као и посјете мајкама на њиховом радном мјесту;
· Манифестације и приредбе представљају увијек веома добар вид сарадње са родитељима, гдје можемо да добијемо повратну информацију од родитеља о нашем раду, али исто тако свакодневне активности које се спроводе у групама у складу са васпитно-образовним радом пружају прилику родитељима да имају увид у оно што се одвија у свакој групи, посјетама, као и да дају своје приједлоге  које ћемо узети у разматрање. Организација једнодневних излета, зимовања, љетовања, рекреативног боравка у природи одвија се увијек у сарадњи са родитељима кроз родитељске састанке.





С Т Р У Ч Н И   О Р Г А Н И

· Законом о предшколском васпитању и образовању прецизирано је да стручне органе у предшколским установама чине Стручно вијеће и Стручни активи.
· Стручно вијеће чине сви запослени: васпитачи, стручни сарадници (педагог, психолози, логопед, дефектолог, нутрициониста) и директор, помоћник директора за васпитно – образовни рад.
· Стручне активе чине запослени васпитачи, педагог, два психолога, дефектолог, логопед,  помоћник директора за васпитно-образовни рад и директор установе. 
· Рад Стручних органа се одвијао путем редовних састанака Стручног вијећа и Стручних актива.
· На Стручном вијећу формирали смо Стручне активе.
· Стручно вијеће се бавило питањима везаним за планирање и реализацију васпитно - образовног рада, Годишњег програма рада, стручним усавршавањем,  планирањем и организовањем јавних манифестација, распоредом васпитача по групама и свим осталим битним питањима на нивоу вртића, извјештајима о реализацији планираних активности.
· Стручни актив се бави реализацијом самог васпитно образовног процеса по узрасним групама и реализацијом планираних задатака на основу седмичних планова, односно мјесечних. Такође је важно напоменути да се рад ових органа одвијао кроз сталну сарадњу на релацији родитељи – васпитачи- стручни сарадници – руководство - Оснивач, а све са циљем што успјешније реализације планираних задатака. О реализацији свих активности  стручних органа  Стручна вијећа и Стручни активи  постоје Записници.





С Т Р У Ч Н О   У С А В Р Ш А В А Њ Е

· Стручно усавршавање је важан сегмент у васпитно-образовном раду јер омогућава континуитет у професионалном развоју и напредовању, као и развијање специфичних афинитета и талената појединачног васпитно – образовног рада. Стечено знање из праксе и размјена искустава на семинарима омогућила је промоцију наше установе.
· Стручно усавршавање се обављало путем семинара и Савјетовања за васпитаче и стручне сараднике, као и Актива директора и  Стручних вијећа и Стручних актива у самом вртићу.
· У току је примјена Правилника о стручном и професионалном напредовању стручних сарадника, директора и васпитача на нивоу Министарства просвјете и културе РС и примјена Правилника о пријему дјеце.
· Групни савјетодавно-инструктивни рад од стране Данице Мојић одржан је ОШ „Свети Сава“ 26.08.2024. године. Савјетовању су присуствовала 32 васпитача из наше Установе.
· Саветовање за стручне сараднике одржано је у Палама 22.08.2024. године и саветовању су присуствовале педагог Јелена Бојановић, логопед Дајана Савић, психолог Горана Росић и нутрициониста Дијана Аћимовић.
· Директор Маја Соро присуствовала је саветовању за директоре одржаном у Бијељини 30.08.2024. године.
· Васпитач Биљана Милановић присуствовала је едукацији под називом „Монтесори метод у раду са особама са инвалидитетом“ 21.09. и 22.09.2024. године.
· Васпитачи Биљана Риђошић и Биљана Милановић присуствовале су стручној конференцији за васпитаче „Грађење заједништва дјеце и одраслих у вртићу и локалној заједници“ у периоду од 05.12. до 08.12.2024. године. 
· Васпитач Биљана Милановић присуствовала је курсу „Основни базични курс Монтесори програма 2“ у периоду 06.12. – 07.12. 2024. године.
· Директор Маја Соро, педагог Јелена Бојановић и васпитачи Биљана Риђошић и Биљана Милановић присуствовале су Трећим стручним сусретима васпитача и стручних сарадника одржаним од 13.12. до 15.12.2024. године у Бијељини.
· Директор Маја Соро, педагог Јелена Бојановић, управник Сузана Поповић присуствовале су Стручном скупу „Пертинијевви дани –сензомоторни развој дјеце нове генерације“ одржаном 11.09.2024. године у Београду.
· Педагог Јелена Бојановић и главни кувар Милена Ђокић присуствовале су едукацији за директоре и куваре предшколских установа  „Како постати ПУППИ кувар и на најбољи начин провести поступак јавне набавке хране и оброка у предшколској и школској установи“ одржаном 18.02.2025. године у Бања Луци.
· Педагог Јелена Бојановић, логопед Дајана Савић, васпитачи Јадранка Лазаревић, Вања Пејић, Драгана Илић, Ивана Ранковић, Јагода Радић, Милена Андрић, Биљана Миланови и Биљана Риђошић присуствовале су едукативној представи „Како разумети мене са аутизмом“ 20.02.2025. године у Сребреници.
· Међународној конференцији „Сигурно и подстицајно окружење у вртићу“ одржаној 06.03.2025. године онлајн присуствовали су директорица, стручни сарадници и васпитачи.
· Директор Маја Соро присуствовала је Активу директора 04.03.2025. године у Лакташима.
У П Р А В Љ А Њ  Е   У С Т А Н О В  О М

· Остварује се путем органа управљања - оснивач Град Зворник, тј. путем Управног одбора и директора установе.
· Рад се одвија у складу са Законом о предузећима и установама, Законом о предшколском васпитању и образовању, Правилником и раду, Правилником о систематизацији радних мјеста и Статутом Установе и то кроз сљедеће садржаје:
· Доношења Годишњег програма рада,
· Усвајање Извјештаја о раду,
· Усвајање нормативних аката,
· Финансијско пословање,
· Организациони послови,
· Обиљежавање празника и планираних манифестација, јавних наступа,
· Дан установе,
· Посјете институцијама, 
· Једнодневни  излети,
· Зимовање,
· Рекреативне активности (спортски рекреативни боравак у природи),
· Едукативно-рекреативни боравак у природи.

Ф  И  Н  А  Н  С  И  Р  А  Њ  Е                      
· За рад Установе финансијска средства се обезбјеђују од: 
а) од оснивача, 
б) уплата родитеља,
в) од Министарства просвјете и културе ( за три мјесеца за рад са припремним одјељењима ) за дјецу у години пред полазак у школу.

Д  Р  У  Ш  Т  В  Е  Н  А      Д  Ј  Е  Л  А  Т  Н  О   С  Т                    
Један од значајних сегмената рада предшколске установе представља организовање и/или учешће у јавним приредбама и манифестацијама. Оне пружају прилику за афирмацију рада васпитача и презентацију дјечијег стваралаштва. 
Широј јавности представили смо нашу установу кроз јавне наступе и манифестације. Манифестацијама и јавним приредбама различитог карактера дјеца су проширивала своја искуства, оснаживала личне потенцијале и способности, показивала усвојена знања, креативност и стваралаштво развијена путем васпитно-образовног рада у Дјечијем вртићу „Наша радост“.
Базар „За књигу више“
У октобру је организован  базар са циљем прикупљањем средстава за обнову вртићке библиотеке. На базару су били изложени разноврсни производи – дјечији радови, ручно израђени украси и посластице. Овај догађај окупио је дјецу, родитеље и запослене који су заједничким снагама показали колико је важно читање за најмлађе.

„Разиграна јесен“
Дана 29.10.2024. године старија вртићка група „Цвијетићи“ учествовала је на манифестацији која се одржава у Бијељини.



„Рода фестивал“
Старија вртићка група „Совице“ учествовала је на фестивалу традиције и фолклора одржаном 09.11.2024. године у Дому културе у Бијељини.

Прослава славе Установе – Света Петка Параскева
У нашој Установи свечано је обиљежена слава Света Петка Параскева, заштитница дјеце, породице и васпитача. Овај посебан дан био је прилика да се, у духу заједништва и вјере, окупимо и прославимо вриједности које његујемо у свакодневном раду.Прослава је започела свечаним обредом освећења славског колача и жита, након чега је услиједио пригодан програм. Малишани су својим рецитацијама и пјесмом уљепшали овај тренутак, уносећи радост и топлину у славље. Уз свечану атмосферу и заједничке активности, још једном је потврђена важност његовања традиције и духовних вриједности.

Прослава 60 година постојања нашег вртића
Наш вртић обиљежио је велики јубилеј – 60 година постојања и преданог рада са дјецом. Ова значајна годишњица била је прилика да се присјетимо богате историје наше Установе, свих генерација које су прошле кроз њене просторије и преданих васпитача који су својом посвећеношћу обликовали дјетињство многих малишана. Свечаност је протекла у радосној атмосфери, испуњеној пјесмом, игром и креативним изразима дјеце. Малишани су, кроз пригодан програм, показали свој таленат и обојили овај посебан дан веселим тоновима. Прослава је била прилика да се осврнемо на све што је постигнуто, али и да са поносом и ентузијазмом гледамо у будућност, настављајући да стварамо сигурно и подстицајно окружење за нове генерације.

Новогодишње приредбе
Последња седмица децембра посвећена је Новогодишњим приредбама које су реализоване у припремним одјељењима у подручним Основним школама, али и у вртићу. Ове приредбе су једна од редовних активности наше установе које, осим забавног карактера, имају за циљ да се родитељима покажу резултати васпитно-образовног рада са дјецом. 

„Седам дана новогодишњих радости“
У периоду од 23.12. до 31.12. 2024. године васпитачи и стручни сарадници у објекту „Наша радост“ организовали су креативне, занимљиве и разнолике активности за дјецу. Кроз биоскоп, новогодишњи концерт Музичке школе, новогодишњи свијет књига, маскенбал, посјету ОШ „Свети Сава“ , посјета Деда Мраза, читање бајки, посјета Народној библиотеци у Зворнику, представа васпитача за дјецу, дјеца су доживјела долазак празника на посебан и другачији начин.

„Светосавска академија“
У оквиру манифестације Града Зворника под називом „Светосавска академија“ васпитач Ивана Ранковић добила је признање Града Зворника као носилац Светосавске награде за ову годину.
Зимовање – Златибор
Главни циљ јесте социјализација дјеце кроз подстицање самосталности и усвајања животних навике које су значајне за усвајање у овом периоду. Дјеца током  боравка од  5 дана на Златибору имају различите заједничке активности као што су посјета Дино парку, шетње и обилазак Златибора,  посјета споменика на Шуматном брду, боравак на снијегу, заједничке палачинке, топле чоколаде. Такође, имала су вријеме и за слободне активности као што су цртање и бојење, играње друштвених игара, као и организоване вечерње активности  са аниматором који их је забављао. Одлазак на зимовање са вртићем је значајан за свако дијете и његове родитеље. Дијете се приликом тог одвајања осјећа да је „велико“ и одрасло, и да може само много тога да уради. Оно стиче самопоуздање и одговорност да се брине о себи и о другима.

Обиљежавање  8. марта у вртићу
Приредбе се одржавају традиционално у нашем вртићу кроз различите садржаје вртићких група од млађе до старије вртићке групе и припремних одјељења. Ове приредбе увијек имају најизраженију емоционалну вриједност јер су усмјерене на показивање захвалности мајкама, бакама, теткама и свим женама које представљају стуб друштва. Поред приредби у објектима, свако припремно одјељење на терену учествује у реализацији приредби које се одвијају у њиховим мјестима. У објекту „Наша радост“ Осми март обиљежен је такође и кроз пројекат у свим групама под називом „Дан жена“. У оквиру пројекта све групе су имале различите радионице са циљем да истакну значај жена у породици, на послу, у друштву и кроз историју.

Хуманитарни базар
Дана 12.03.2025. године одржан је Хуманитарни базар под називом „Вртићке пекарске чаролије“. Средства која су прикупљена продајом креативних радова и пекарских производа намјењена су за лијечење двије суграђанке.

„Свијетски дан поезије и први дан прољећа“
Поводом обиљежавања празника Младенци средње вртићке групе „Штрумпфови“ и „Звјездице“ представили су се на свечаности са припремљеним рецитацијама у ОШ „Свети Сава“ Зворник.






З  А  П  О  С  Л  Е  Н  И                   
На реализацији програмских задатака ангажовано је 132 извршиоца – радника.
	Структура запослених
	Број радника

	Директор
	1

	Помоћник директора за васпитно-образивни рад
	1

	Управник
	3

	Стручни сарадници
	

	Педагог
	1

	Психолог
	2

	Логопед
	1

	Дефектолог
	1

	Нутрициониста
	1

	Васпитачи
	80

	Учитељи
	2

	Сарадник за васпитаче
	1

	Административно – технички послови
	

	Административни радници
	4

	Правник
	2

	Дежурни радник
	2

	Архивар
	1

	Главни кувар
	3

	Помоћни кувар
	7

	Помоћни радник у кухињи (сервирка)
	4

	Економ-домар
	2

	Спремачице
	13



























З  А  К  Љ  У  Ч  А  К                    
Након расписаног Јавног конкурса и пријема дјеце, установили смо да је велики број малишана остао на листи чекања. Како бисмо ријешили овај проблем,  започели смо преговоре са Градском управом и дошли до идеје о проширењу капацитета. У мјесецу августу смо кренули са реализацијом овог пројекта, при чему су започети радови на проширењу капацитета у објекту ,,Наша радост 3“, као и адаптација простора који је раније користило предузеће ,,Глобал“.  Све радове финансира Градска управа из буџетских средстава. У мјесецу новембру сви радови су завршени и групе малишана су отпочеле свој боравак у вртићу и на тај начин Град Зворник је у потпуности укинуо листе чекања за пријем дјеце у вртић.

У протеклом периоду постављени су рукохвати и прилагођен прилаз за лица са инвалидитетом, као и други излаз у случају опасности у организационој јединици „Бамби. Постављени су рукохвати и у организационој јединици „Невен“.

Подршка предсједника Републике Српске, Милорада Додика, у износу од 150 000 конвертибилних марака, као и подршка Градске управе Града Зворника учиниће да малишани из објекта „Наша радост 2“ и ОЈ „Бамби“ добију дворишни простор, као и да у објекту „Наша радост“ реконструишемо дио крова и дворишни простор, док је реконструкцију дјела крова финансирала Градска управа Града Зворника.
Наши сугарађанин Радислав Микић, фирме Д.О.О, Пројектни студио „Мотика“ и Д.О.О. Моларис, пружили су нам финансијску помоћ у износима по 1 000 конвертибиних марака  у опремању нових радних соба  дјечијим играчкама и због тога смо им веома захвални.
У оквиру пројекта „Рад на развоју квалитета предшколског васпитања и образовања“ наш вртић добио је нову опрему за фискултурну салу у вриједности од 4 500 евра захваљујући подршци Европске уније кроз пројекат „ЕУ за локалне заједнице“. 
У периоду септембар – март 2024/2025. године, све планиране активности су успјешно реализоване, а највећи утисак у овом периоду оставила је прослава 60. рођендана вртића. Била је то прилика да се заједно присјетимо богате традиције и постигнућа наше Установе, али и да прославимо садашњи тренутак уз дјецу, родитеље и запослене. Овај јубилеј додатно је оснажио наш тим и потврдио значај предшколског образовања.
Циљ предшколског васпитања и образовања јесте подршка цјелокупном развоју дјетета, фокусирајући се на свеобухватан развој дјетета, укључујући физички, емоционални, социјални и когнитивни развој. Један од циљева јесте и стварање сигурног и подражавајућег окружења сваком дјетету. Желимо створити окружење у којем ће се дјеца осјећати сигурно, подржано и подстицано да истражују, уче и развијају своје вјештине и способности. Такође, циљ је и развој самосталности и социјалних вјештина. Тежимо да развијемо самосталност код дјеце, као и њихове социјалне вјештине како би се успјешно интегрисали у групу и касније у школско окружење. Наш циљ је да дјецу припремимо за школу. Кроз различите активности и игре, дјеца се припремају за школу развијајући вјештине као што су писање, моторичке вјештине, креативне способности, радозналост и креативност. 
Мисија предшколског васпитања и образовања је подршка и помоћ васпитачима да с љубављу припреме дијете за живот, да бисмо од најранијег узраста подржали свеобухватан развој сваког дјетета, да раном стимулацијом и подстицајним васпитним дјеловањем подржимо и подстакнемо свако дијете да кроз игру и у интеракцији са окружењем у коме одраста, радује се, игра, учи и стиче искуства релевантна за његово одрастање и живот. Циљ нам је пружити дјеци основу која ће им омогућити успјешан и срећан почетак школског образовања, као и развој његових потенцијала за будући живот и рад. Потврда да наши запослени свакодневно раде на томе да обезбједе квалитетан васпитно-образовни рад јесте и Светосавска награда коју је добила васпитачица Ивана Ранковић.

